Hvad er og hvad kan ritualer - Underviser Nina Rasmussen
Studiekredsen foregår over 3 lørdage: 31. oktober 2020, 14. november 2020 og 28. november 2020 i Nikolai Kirkes sognehus kl. 10.00 - 13.00
Ritualer defineres traditionelt som symbolske handlinger, religiøse mennesker udfører for at ændre noget.
Ritualer udføres altid på samme måde for at virke – og har ofte sin begrundelse i en "mønster-fortælling" eller myte fra religionen.
Når en person udenfor den pågældende religions sammenhæng iagttager en rituel handling, kan den ofte synes meningsløs, mens den set indefra er fyldt med mening og betydning for den enkelte og for det religiøse
Denne studiekreds vil præsentere ritualer fra andre religioner og undersøge vore velkendte ritualer ud fra forskellige teorier om, hvad ritualet kan og skal, så vi på den baggrund kan diskutere ritualets helt centrale betydning
– også i situationer, hvor vi ellers kan have svært ved at finde ud af, hvad vi skal sige eller gøre.
På 1. mødegang udleveres materiale, der kan læses forud for 2. og 3. mødegang, men "lektielæsning" er ikke en nødvendighed.